Corneliu Vadim Tudor a murit luni după ce fusese internat de urgență la Spitalul Militar. Cu doar o săptămână înainte, fostul lider al PRM scrisese o poezie premonitorie, cu titlul „Ultima cafea"

Corneliu Vadim Tudor a murit luni după ce fusese internat de urgență la Spitalul Militar. Cu doar o săptămână înainte, fostul lider al PRM scrisese o poezie premonitorie, cu titlul „Ultima cafea”

Redăm mai jos poemul integral.

POEM INEDIT

ULTIMA CAFEA

Hai, Moarte, să bem o cafea

Ți-o fac cu caimac, aromată

Mai leapădă-ți coasa cea grea

Și mantia asta ciudată.

Te rog să iei loc în fotoliu

Nu mă supără dacă fumezi

După cine ești, Moarte, în doliu?

De ce tot suspini și oftezi?

E foarte fierbinte cafeaua

Nu te grăbi, că te frigi

Mai lasă-mi pe cer, încă, steaua

Dacă eu am să mor, ce cîștigi?

Ai venit să mă iei în persoană

Prea mare onoare îmi faci

Din toată specia asta umană

Numai pe mine mă placi?

Hai să-ți ghicesc în cafea

E bine să știi ce te-așteaptă

O cumpănă grea vei avea

Dar tu te descurci, ești deșteaptă.

Ești tot timpul în criză de bani

Aici, te asemeni cu mine

De ce să fim noi dușmani?

Eu te-nțeleg cel mai bine.

Lumea te aplaudă de departe

În zvon de corridă, olÃ©!

Fii bună și-ntoarce-te, Moarte

Să văd: după tine ce e?

Acum ești captivă la mine

Am vrut să-ți arăt, draga mea

Că nu-mi este frică de tine:

Ți-am pus șoricioaică-n cafea